Dal-lejl, għal ħabta tas-2.30am il-Pulizija ġiet infurmata li vettura kienet qiegħda tieħu n-nar fi Triq Ġuze`Ellul Mercer, Ħal Qormi. Hekk kif waslet fuq il-post il-Pulizija sabet li fil-fatt, vettura tal-għamla Mercedez M Class kienet qiegħda taqbad. Kawża tan-nirien li ħakmu l-vettura, bieb ta’ uffiċċju u faċċata ta’ dar privata wkoll ġarrbu xi ħsarat. Fuq il-post issejħu l-membri mid-Dipartiment tal-Protezzjoni Ċivili sabiex jikkontrollaw in-nirien. Fortunatament ħadd ma weġġa’ f’dan l-inċident. Il-Pulizija nnutat ukoll li żewġ vetturi tal-għamla Toyota Cami u Peugeot Partner li kienu pparkjati fl-istess triq wkoll ġarrbu xi ħsarat. Bil-każ ġiet infurmata l-Maġistrat tal-Għassa li ħatret diversi esperti sabiex jassistuha fl-inkjesta li ġiet appuntata. L-investigazzjonijiet tal-Pulizija dwar dan il-każ għadhom għaddejjin.